Σε περίπτωση ζημιάς, επικοινωνείτε με την Chartis ΕΛΛΑΣ, τηλ.: 210 81 27 600, fax : 210 80 63 585, e-mail : customerservice-GR@chartisinsurance.com.

**ΙΙ. ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ**

**Σε περίπτωση Απώλειας Ζωής από Ατύχημα [Κάλυψη 1.1.]**

α.1. Έντυπο από τον γιατρό που πιστοποίησε τον θάνατο.

α.2. Ληξιαρχική Πράξη Θανάτου

α.3. Πιστοποιητικό Οικογενειακής Κατάστασης

α.4. Ληξιαρχική Πράξη Γάμου

Μετά την παραλαβή και τον έλεγχο των δικαιολογητικών, η Εταιρία θα εκδώσει Βεβαίωση για το ποσό της αποζημίωσης προκειμένου να υποβληθεί στην Εφορία Κληρονομιών για την ενδεχόμενη καταβολή φόρου.

**Σε περίπτωση μόνιμης ολικής ή μερικής ανικανότητας από Ατύχημα**

* Βεβαίωση από κρατικό ασφαλιστικό φορέα για το ποσοστό της ανικανότητας που έχει καθορισθεί.

Σε περίπτωση Ημερήσιας Αποζημίωσης για ανικανότητα προς εργασία από Ατύχημα

* Άδεια αποχής από την εργασία από γιατρό δημόσιου φορέα (δελτίο ανικανότητας). Η Εταιρία διατηρεί πάντα το δικαίωμα να στείλει και δικό της γιατρό κατά την κρίση της.
* Πρωτότυπο βιβλιάριο υγείας

**Σε περίπτωση νοσοκομειακής περίθαλψης [επίδομα] από Ατύχημα**

* Προσκόμιση εισιτηρίου/εξιτηρίου από το νοσοκομείο ή την κλινική όπου νοσηλεύτηκε ο Ασφαλισμένος, στο οποίο να αναγράφεται η αιτία της νοσηλείας και το όνομα του Ασφαλισμένου.
* Πρωτότυπο βιβλιάριο υγείας

**Σε περίπτωση ιατροφαρμακευτικών δαπανών για Ατύχημα**

* Προσκόμιση των πρωτότυπων αποδείξεων των δαπανών στις οποίες υποβλήθηκε ο Ασφαλισμένος.
* Σε περίπτωση που γίνει χρήση υπηρεσιών αποκλειστικής νοσοκόμας και οι αποδείξεις δεν είναι θεωρημένες από την Εφορία, τότε θα πρέπει να θεωρήσει τις αποδείξεις αυτές η Προϊσταμένη Νοσοκόμα του Νοσοκομείου στο οποίο νοσηλεύτηκε ο Ασφαλισμένος.
* Ιατρική γνωμάτευση

**Σε περίπτωση χειρουργικού επιδόματος Ατυχήματος**

Προσκόμιση Πιστοποιητικού που να περιγράφει τη φύση της εγχείρισης προκειμένου να υπολογιστεί το ανάλογο ποσοστό του ποσού της κάλυψης σύμφωνα με τον Πίνακα Ποσοστών Χειρουργικού Επιδόματος.